Príloha č. 1 výzvy na predkladanie ponúk

**OPIS PREDMETU ZÁKAZKY**

**Názov zákazky:**

**Dodávka a montáž vážiaceho systému na mostové žeriavy vrátane diagnostiky, servisu, opravy a dodávky náhradných dielov**

# **Realizácia**

Predmetom zákazky je inštalácia vážiacich systémov na mostové žeriavy nachádzajúce sa v zásobníku odpadu. Predmetné žeriavy majú slúžiť na získanie štatistiky o množstve spáleného odpadu a reálneho spaľovacieho výkonu kotlov.

Váhy budú inštalované na obidva žeriavy KPK MŽDZE 9/6/19.5, v. č.: 5402/10 a KPK MŽDZE 9/6/19.5, v. č.: 5403/10. Nosnosť žeriavov je 9t. Žeriavy nakladajú odpad do dvoch násypiek kotlov. Váhy majú byť technologické (necertifikované). Presnosť váženia: 10-20kg.

**Požadované funkcie celého systému:**

* Celý systém bude možné ovládať z obidvoch kabín žeriavnika po stranách zásobníka.
* V každej kabíne žeriavnika bude displej pre zobrazovanie hmotnosti pre informáciu žeriavnika.
* Vážiace pozície budú vymedzené výhradne nad násypkami kotlov (K1,K2).
* Váženie prebehne automaticky, keď bude žeriav nad danou násypkou a bude zdvih na hornom koncovom spínači.
* Počas váženia budú pohyby žeriavov blokované. Blokáciu pojazdu bude možné kompletne odblokovať prepínačom (premostenie váhy priamo na rozvádzači žeriavu). Manuálne (vedomé) odblokovanie bude evidované do PC (dátum a čas, a ako blokovanie, tak aj odblokovanie).
* Po zvážení budú navážené hmotnosti zapísané do XLS tabuľky (dátum, čas, číslo kotla, hmotnosť).
* Minipočítač (bez klávesnice a bez displeja), na ktorý sa budú dáta ukladať, bude mať ethernetový konektor pre pripojenie k PC siete.
* Funkcia obmedzovača preťaženia, so zobrazovaním na displeji váhy.
* Hlavné funkcie budú prístupné pod heslom (nulovanie, kalibrácie a pod.).
* Elektronické diely budú vstavané do dvojitých skriniek (krabica v krabici), kvôli prachotesnosti a vlhkosti.
* Prepojenie kabín navzájom s káblom, prepojenie žeriavov s kabínami rádiomodemom (1800 MHz).
* Indikácia poruchy váhy.
* Pri výpadku jedného žeriavu bude váha na druhom žeriave stále v prevádzke.

**Žeriav:**

Váha bude vstavaná do vyrovnávacej kladky žeriavu (bez káblového bubna), do dvojitej poistnej klietky. Konštrukcia bude na mieru na daný žeriav. Na žeriave bude kalibračná jednotka a vysielač rádiomodemu. Napájanie bude 230V AC potiahnuté z rozvádzača žeriavu.

Obidva žeriavy budú riešené rovnako, aby boli rovnaké náhradné diely.

**Chodba medzi kabínami:**

Dátová a napájacia kabeláž budú prepojené medzi dvomi kabínami žeriavnikov. Káble budú vedené lištami, podlahou a pod., podľa situácie.

**Kabíny žeriavnikov:**

Zobrazovanie aktuálnej hmotnosti, naváženého súčtu pre každý kotol, stavu blokácie žeriavu a ďalších prevádzkových funkcií váhy, ako napr. obmedzovač preťaženia, ustálenia kyvu váhy a pod. bude na veľkoplošnom displeji (uhlopriečka 17-19“, podľa možnosti umiestnenia v kabíne). Zobrazovanie budú pre každý žeriav zobrazené nezávisle od seba. Displej bude montovaný na čelnej stene kabíny do zorného uhla žeriavnika. V jednej z kabín bude malé „mikro“ PC pre ukladanie dát, s OS Windows, a s výstupom ethernet pre možnosť pripojenia do siete a sťahovanie navážených dát.

**Vymedzenie vážiacej pozície:**

Po trase mostu a mačky budú pripevnené kovové lišty. Oproti nim budú inštalované mechanické spínače. Týmito lištami bude definovaný obdĺžnikový priestor váhy. Od jestvujúceho koncového spínača bubna na žeriave bude z pracovných kontaktov (pozícia nižšie pod bezpečnostným kontaktom) odvedená horná vážiaca pozícia zdvihu. Akonáhle sa bude žeriav nachádzať v takto vymedzenom priestore a súčasne na hornej koncovej polohe zdvihu, dôjde k zvážení drapáku. Vysypávať sa bude na šikmú plochu násypky.

**Úprava v rozvádzači žeriavu pre blokáciu pojazdu:**

Pokiaľ žeriav nabehne do vymedzeného priestoru nad násypkou, bude blokované otváranie drapáku, a to do doby, kým zdvih dôjde na hornú koncovú polohu. Následne sa zablokuje pojazd mostu a mačky do doby, kým dôjde k automatickému zváženiu. Potom bude povolený pojazd mostu a mačky, ale len vo vymedzenom priestore násypky. Pokiaľ by vyšiel mimo násypku a neotvoril drapák, zablokuje sa otvorenie drapáku. Pojazd mačky a mostu mimo plochy násypky zostane v tejto situácií povolený.

**Záručná doba, garancie:**

* Záruka na mechanicko-fyzikálne vlastnosti použitých materiálov - 12 mesiacov od termínu prevzatia tovaru objednávateľom.
* Záruka na dielenské prevedenie kvality prác - 12 mesiacov od termínu prevzatia prác objednávateľom.

**Termín realizácie:**

Do 14 týždňov od potvrdenia objednávky.

Realizácia diela a všetky s tým súvisiace práce musia byť vykonané a dodané v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a v súlade s platnou legislatívou a technickými normami SR, ktoré sa týkajú zhotovenia diela a diela samotného.

# **Diagnostika, servis, opravy a náhradné diely**

**Popis servisnej služby zahrnutej v platbe za zhotovenie diela:**

Pravidelná preventívna prehliadka bude vykonávaná 1x za šesť kalendárnych mesiacov za účelom zaistenia bezpečnosti a spoľahlivosti zariadenia. Tieto prehliadky budú zahrnuté v cene montážnych prác.

**Popis servisnej služby vykonávanej nad rámec platby za zhotovenie diela:**

Výjazd servisného technika na základe nahlásenia poruchy alebo požiadavky na diagnostiku a odstránenie poruchy a súvisiaca dodávka náhradných dielov.

Práce vykonávané nad rámec platby za zhotovenie diela definované v bode 1 tohto dokumentu budú zhotoviteľovi fakturované samostatne a účtované hodinovou sadzbou za práce servisného technika, v ktorej budú zahrnuté všetky súvisiace náklady s výkonom servisnej služby (napr. dopravné náklady, čas strávený na ceste a iné).

Všetky plánované opravy, napr. odstránenie porúch s výmenou náhradných dielov budú vykonávané zhotoviteľom na základe požiadavky objednávateľa, písomnej ponuky zhotoviteľa odsúhlasenej objednávateľom.

**Dodávka náhradných dielov:**

V rámci zákazky sa požaduje dodanie najporuchovejších originálnych náhradných dielov, ktoré budú uskladnené u objednávateľa:

* Napájací zdroj.................. 1 ks
* Snímač sily....................... 1 ks